Конкурс песні Еўрабачанне 2024

**Конкурс песні Еўрабачанне-2024** (; ; ) — 68-ы конкурс песні «Еўрабачанне», які прайшоў у шведскім горадзе Мальмё. Краіна стала пераможцай папярэдняга конкурсу песні «Еўрабачанне 2023», які прайшоў у Ліверпулі, з песняй Ларын «Tattoo». Месцам правядзення конкурсу стала «Мальмё Арэна». Даты паўфіналаў 7 і 9 мая, фінал конкурсу адбыўся 11 мая 2024 года. У фінале перамогу атрымаў прадстаўнік Швейцарыі Nemo з песняй «The Code».

## Удзельнікі 
Наступныя краіны заявілі аб сваім удзеле ў конкурсе ў 2024 годзе:

## Першы паўфінал 
Першы паўфінал адбыўся 7 мая 2024 года а 21:00 па цэнтральнаеўрапейскім летнім часе. У паўфінале прынялі ўдзел пятнаццаць краін. У ім галасавалі краіны-ўдзельніцы першага паўфіналу, Вялікабрытанія, Германія, Швецыя, а таксама краіны, якія не ўдзельнічаюць у конкурсе, але аб’яднаныя ў адну «краіну» пад назвай «Астатні свет».

Парадак выступленняў удзельнікаў быў вызначаны прадзюсарамі конкурсу і аб’яўлены 26 сакавіка. У дадатак да конкурсных песень першага паўфіналу, Вялікабрытанія, Германія і Швецыя выступілі падчас шоу, з’яўляючыся на сцэне пасля выступленняў удзельнікаў з Ірландыі, Ісландыі і Малдовы адпаведна.

*Краіны, выдзеленыя зялёным колерам, выйшлі ў фінал.*

### Статыстыка прысуджэння 12 балаў 
## Другі паўфінал 
Другі паўфінал адбыўся 9 мая 2024 года а 21:00 па цэнтральнаеўрапейскім летнім часе. У паўфінале прынялі ўдзел шаснаццаць краін. У ім галасавалі краіны-ўдзельніцы другога паўфіналу, Іспанія, Італія, Францыя, а таксама краіны, якія не ўдзельнічаюць у конкурсе, але аб’яднаныя ў адну «краіну» пад назвай «Астатні свет».

Парадак выступленняў удзельнікаў быў вызначаны прадзюсарамі конкурсу і аб’яўлены 26 сакавіка. У дадатак да конкурсных песень другога паўфіналу, Францыя, Іспанія і Італія выступілі падчас шоу, з’яўляючыся на сцэне пасля выступленняў удзельнікаў з Чэхіі, Латвіі і Эстоніі адпаведна.

*Краіны, выдзеленыя зялёным колерам, выйшлі ў фінал.*

### Статыстыка прысуджэння 12 балаў 
## Фінал 
### Размеркаванне месцаў 
Фінал адбыўся 11 мая 2024 года а 21:00 па цэнтральнаеўрапейскім летнім часе. У фінале конкурсу прынялі ўдзел 25 краін: 10 краін з першага паўфіналу, 9 краін з другога паўфіналу, краіны «Вялікай пяцёркі» (Вялікабрытанія, Германія, Іспанія, Італія і Францыя) і краіна-гаспадыня — Швецыя. Нідэрланды, якія выступалі ў другім паўфінале, напярэдадні фіналу былі дыскваліфікаваныя (яны павінны былі выступіць пад нумарам 5). У фінале галасавалі журы і тэлегледачы ўсіх краін-удзельніц конкурсу гэтага года, а таксама тэлегледачы краін, якія не ўдзельнічаюць у конкурсе, але аб’яднаныя ў адну «краіну» пад назвай «Астатні свет». 

### Вынік галасавання 
25 краін, якія ўвайшлі ў фінал, размешчаны ў табліцы парадкова зверху ўніз у адпаведнасці з занятым месцам.
37 краін, якія прынялі ўдзел у галасаванні, размешчаны ў слупках злева направа, у адпаведнасці з парадкам англійскага алфавіта.
Вынікі галасавання журы размешчаны ў радку з белым фонам. Вынікі галасавання гледачоў размешчаны ў радку з жоўтым фонам.
Акрамя таго, у апошняй калонцы, пазначанай як «Іншыя», паказаны сумарныя балы гледачоў, якія галасавалі з іншых краін (тых, што не ўдзельнічаюць у конкурсе гэтага года).
Найлепшыя і найгоршыя вынікі выдзелены зялёным і чырвоным колерамі адпаведна.

## Іншыя ўзнагароды 
### Прэмія Марселя Безансона 
Прэмія Марселя Безансона () ўпершыню была ўручана на «Еўрабачанні-2002» у Таліне (Эстонія) найлепшым песням фіналістаў конкурсу. Заснавальнікі — Крыстэр Б’ёркман (прадстаўнік Швецыі на конкурсе песні Еўрабачанне 1992) і Рычард Хэры (пераможца конкурсу песні Еўрабачанне 1984» у складзе шведскага поп-гурта «Herreys»). Прэмія атрымала сваю назву ў гонар стваральніка песеннага конкурсу. Узнагароды ўручаюцца па трох катэгорыях: «прыз глядацкіх сімпатый», «найлепшы выканаўца» і «найлепшы кампазітар». Пераможцы былі абвешчаныя 11 мая, незадоўга да фіналу Еўрабачання.

### OGAE 
Organisation Générale des Amateurs de l’Eurovision (больш вядомая як OGAE) з’яўляецца міжнароднай арганізацыяй, заснаванай у 1984 годзе ў Фінляндыі. Арганізацыя ўяўляе сабой сетку з больш як 40 фан-клубаў па ўсёй Еўропе і за яе межамі і з’яўляецца няўрадавай, непалітычнай і некамерцыйнай кампаніяй. Штогадовай традыцыяй OGAE стала тое, што галасаванне доўжыцца да галоўнага музычнага конкурсу Еўрабачанне, што дазволіла ўдзельнікам з больш як 40 клубаў галасаваць за любімыя песні.

## Скандалы і інцыдэнты 
### Нацыянальны адбор Кіпра 
У маі 2023 года кіпрыёцкі тэлевяшчальнік CyBC абвясціў, што будзе выкарыстоўваць пяты сезон шоу талентаў «Fame Story» у супрацоўніцтве з грэчаскім прыватным тэлеканалам Star для таго, каб абраць прадстаўніка ад Кіпра на «Еўрабачанне-2024». Грэчаскі тэлевяшчальнік ERT, эксклюзіўны ўладальнік правоў на мерапрыемствы «Еўрабачання» ў Грэцыі, падаў скаргу ў Еўрапейскі вяшчальны саюз з нагоды таго, што нацыянальны адбор будзе транслявацца на прыватным тэлеканале Star. Пазней паведамлялася, што Еўрапейскі вяшчальны саюз унёс папраўкі ў правілы конкурсу па запыце ERT, і тое, што тэлевяшчальнік CyBC на будучыню вырашыў не выкарыстоўваць «Fame Story» у якасці нацыянальнага адбору. Праз некаторы час тэлеканал Star афіцыйна пацвердзіў, што першапачаткова заяўлены фармат адбору не будзе выкарыстоўвацца для выбару прадстаўніка ад Кіпра. 25 жніўня 2023 года кіпрыёцкі тэлевяшчальнік CyBC абвясціў, што абярэ прадстаўніка на конкурс унутраным адборам.

### Удзел Ізраіля 
#### Патрабаванні выключыць Ізраіль з конкурсу 
Пасля пачатку вайны ў Газе карыстальнікі сацсетак, якія не падтрымліваюць дзеянні ЦАХАЛ, пачалі патрабаваць, каб Ізраіль быў адхілены ад удзелу. У адказ Еўрапейскі вяшчальны саюз заявіў, што вайна Ізраіля з ХАМАС ніяк не паўплывае на яго ўдзел на конкурсе песні ў будучыні, і ізраільскі грамадскі вяшчальнік адказвае ўсім правілам сумленнай канкурэнцыі і зможа ўдзельнічаць у конкурсе разам з 36 іншымі вяшчальнікамі. Прадстаўнікі Еўрапейскага вяшчальнага саюза адмовілі прапалесцінскім актывістам і не будуць блакаваць удзел прадстаўнікоў Ізраіля ў конкурсе ў 2024 годзе.

У студзені 2024 года маракана-канадская спявачка La Zarra, якая прадстаўляла Францыю на «Еўрабачанні-2023», зрабіла палітычную заяву з заклікам выключыць Ізраіль з міжнароднага музычнага конкурсу. На яе думку, неабходна забараніць Ізраілю ўдзел на Еўрабачанні, як гэта было зроблена ў дачыненні Расіі, якая напала на Украіну 24 лютага 2022 года.

23 студзеня 2024 года ісландскі тэлевяшчальнік RÚV абвясціў, што прыме канчатковае рашэнне наконт удзелу на «Еўрабачанні-2024» толькі пасля перамоваў з пераможцам «Söngvakeppnin», ісландскага нацыянальнага адбору на «Еўрабачанне», які адбудзецца 2 сакавіка 2024 года. Акрамя таго, было абвешчана, што, хутчэй за ўсё, фінскі тэлевяшчальнік Yle ўчыніць аналагічным чынам: спачатку правядзе нацыянальны адбор, а толькі пасля яго вырашыць, ці будзе краіна ўдзельнічаць у конкурсе.

## Заўвагі 
## Крыніцы 
2024
Катэгорыя:2024 год у музыцы
Катэгорыя:Конкурс песні Еўрабачанне 2024